बोलीं- प्रेग्नेंसी के बाद वजन 83 किलो हो गया था, लोग कहते कितनी मोटी हो गई
Women's Wellness; Rupali Ganguly's Post-Pregnancy Weight Gain अनुपमा फेम रुपाली गांगुली ने हाल ही में बताया कि बेटे को जन्म देने के बाद उनका वजन तेजी से बढ़ा था। इतना ही नहीं मोटापे की वजह से लोग आंटियां उनका मजाक बनाया करती थीं
अनुपमा फेम रुपाली गांगुली ने हाल ही में बताया कि बेटे को जन्म देने के बाद उनका वजन तेजी से बढ़ा था। इतना ही नहीं मोटापे की वजह से लोग उनका मजाक बनाया करते थे। रुपाली का वजन करीब 83 किलोग्राम था, जिस कारण उन्होंने अनुपमा के मेकर्स से रिक्वेस्ट की थी कि उन्हें अपना वजन घटाने के लिए कुछ समय चाहिए। लेकिन शो के मेकर्स ने बताया कि इस रोल के लिए उनका बॉडी साइज परफेक्ट था।
अरे ये तो मोनिशा साराभाई है कितनी मोटी हो गई है
द रणवीर शो पॉडकास्ट के दौरान रुपाली ने टीवी शो अनुपमा में काम मिलने का किस्सा बताते हुए कहा- ‘6 साल से ज्यादा समय तक एक हाउस वाइफ की तरह रहने के बाद आपकी कमर 24 से 40 हो जाती है। आप आईना देखना बंद कर देती हैं। क्योंकि जब आप बाहर जाते हैं तो लोग आपको देखते हैं और कहते हैं- अरे ये तो मोनिशा साराभाई है कितनी मोटी हो गई है।’
शादी के बाद अचानक बहुत सारी जिम्मेदारियां आ गई थीं
‘रुपाली ने आगे कहा- 'आंटियां इतना ही कहती थीं। लकिन इन बातों से एक महिला को बहुत दुख होता है, जो पहले से ही बहुत सी चीजों से जूझ रही हो। डिलीवरी के बाद के फेज में बहुत कुछ चल रहा होता है। शादी के बाद अचानक बहुत सारी जिम्मेदारियां आ गई थीं। ऐसा नहीं था कि मेरे पति जिम्मेदारियां बांटते नहीं थे, वो हमेशा मेरे साथ थे। भगवान का शुक्र है कि उन्होंने कभी भी मुझे नहीं बताया कि मैं बदसूरत या मोटी हो गई हूं। मुझे लगता कि उन्हें कभी एहसास भी हुआ था कि मेरा वजन 83 किलो हो चुका था।'
अनुपमा के बाद भी हुई थी ट्रोलिंग का शिकार 
टाइम्स ऑफ इंडिया को दिए इंटरव्यू में रुपाली ने कहा- ऐसा नहीं है कि उस फेज के बाद मैं स्ट्रॉन्ग हो गई हूं। अनुपमा टीवी शो के बाद भी मुझे बॉडी शेमिंग और एज शेमिंग का शिकार होना पड़ा था। लोग मुझसे कहते थे-अरे तुम्हारे रिंकल्स दिख रहे हैं, वो तो मोटी औरत है।’ हां मेरे रिंकल्स हैं, मुझे इनपर गर्व है, मैंने अपना हर रिंकल कमाया है। मैं आज जो कुछ भी हूं, उसपर मुझे गर्व है।
'अनुपमा के तीन साल बाद मैं खुद को वैसा ही स्विकार कर पाती हूं, जैसी मैं हूं। इस तरह की समस्याएं किसी के साथ भी हो सकती हैं, ऐसे में ट्रोलर्स और हेटर्स को जवाब देना चाहिए।' बता दें कि रुपाली को अपनी उम्र से छोटे एक्टर के साथ ऑनस्क्रीन रोमांस करने के लिए ट्रोलिंग का सामना करना पड़ा था। हालांकि, टीवी इंडस्ट्री में अनुपमा एक शानदार शो बनकर उभरा है।